Jugoslavias store stjernes orden

Jugoslavias store stjernes orden (serbokroatisk: Orden jugoslovenske velike zvezde, serbisk: Орден југословенске велике звезде) var en orden som ble tildelt i Jugoslavia. Ordenen ble innstiftet 1. februar 1954 av president Tito.Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966, s. 192. Den var Jugoslavias fornemste orden og besto av én klasse og ble bare tildelt andre lands statsoverhoder.

Insignier
høyre|rammeløs|233x233pk
Ordenstegnet for Jugoslavias store stjernes orden besto av en oval medaljong i gull med liljeornamenter rundt en blåemaljert midtmedaljong der Jugoslavias riksvåpen var avbildet sammen med en femtagget stjerne i rubiner. Ordensstjernen besto av en stjerne i sølv med det sentrale motivet fra ordenstegnet satt i en krets av 42 rubiner og, utenfor dette igjen, en ornamentert bord i gull besatt med ti diamanter.

Ordensbåndet var fiolett.

Tildeling
Ordenen ble tildelt for fremme av samarbeid og vennskapelige forbindelser mellom Jugoslavia og andre land. Jugoslavias store stjernes orden ble utelukkende tildelt statsoverhoder i andre land.Robert Werlich: «Republic of Yugoslavia» i Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 446

Norske innehavere
Kong Harald er innehaver av Jugoslavias store stjernes orden.«H.M. Kongens dekorasjoner», Kongehuset. Lest 1. november 2015. Også kong Olav var innehaver av ordenen.«Kong Olavs dekorasjoner», kongehuset.no. Lest 1. november 2015. 

 Referanser 

Kategori:Jugoslavia 
Kategori:Ordener
Kategori:Utmerkelser etablert i 1954